text: Mont-Calvari - COOLTUR Turisme Cultural
  Categories: Què visitar a Catalunya, Patrimoni Contemporani, Patrimoni de la Guerra Civil, Patrimoni Medieval, Patrimoni Sacra, Què visitar a Arenys de Mar, Què visitar al Maresme
  El Mont-Calvari és un edifici situat a sobre del Port d'Arenys de Mar, a la comarca del Maresme.
  Originalment, durant el segle XVI, al Mont-Calvari s'hi va construir una ermita. Aquesta ermita, segons la tradició oral, va ser fundada per Hipòlit Doy que, com a penitència d'haver assassinat a la seva esposa en un acte de gelosia, la va construir per ordre papal. Aquesta ermita es va convertir en un lloc emblemàtic pels pescadors.
  Narcís Serra va adquirir aquest indret el 1892, i hi va construir un balneari. Aquest balneari va ser traspassat, el 1906, a Enric Nel·lo, que el va transformar en un hotel modernista.
  Durant la Guerra Civil Espanyola, aquest hotel va ser utilitzat per a ubicar-hi alguns dels refugiats que va acollir Arenys de Mar, així com membres de l'exèrcit republicà.
  Un cop acabada la Guerra Civil Espanyola, el 1948, aquest hotel es va remodelar per a transformar-lo en habitatges particulars. En aquesta reforma, aquest edifici va prendre l'aspecte que es pot veure actualment, amb l'ermita integrada, i gairebé engolida, dins del mateix complex d'habitatges.